open-index/open-wikipedia-markdown huggingface dataset:
Αντισφαίριση στους Θερινούς Ολυμπιακούς Αγώνες 1896 – Διπλό ανδρών

Το **διπλό ανδρών** ήταν ένα από τα δύο αγωνίσματα αντισφαίρισης στο πρόγραμμα των Θερινών Ολυμπιακών Αγώνων του 1896 στην Αθήνα. Ήταν το μοναδικό μη ατομικό αγώνισμα των Αγώνων του 1896 και το μοναδικό όπου έλαβαν μέρος μικτές ομάδες. Νικητές αναδείχθηκαν οι Μπόλαντ-Τράουν που επικράτησαν με 2-1 σετ των Κάσδαγλη-Πετροκόκκινου.

## Πρόγραμμα

## Συμμετέχοντες
Οι αγώνες ήταν νοκ-άουτ και έλαβαν χώρα το διάστημα 8-11 Απριλίου στον Όμιλο Αντισφαίρισης Αθηνών, αλλά και στο Ποδηλατοδρόμιο Νέου Φαλήρου. Στις 8/4 διεξήχθησαν οι προημιτελικοί, στις 9/4 οι ημιτελικοί και στις 11/4 ο τελικός. 

Συμμετείχαν πέντε ζευγάρια από τέσσερις χώρες αλλά μόνο τα τρία από αυτά αγωνίστηκαν με τη σημαία της χώρας τους. Τα υπόλοιπα δύο είτε αποτελούνταν από αθλητές διαφορετικών εθνικοτήτων (όπως αυτό των νικητών Μπόλαντ-Τράουν), είτε δεν έχει καθοριστεί η χώρα καταγωγής των αθλητών. Για τον λόγο αυτό, η Διεθνής Ολυμπιακή Επιτροπή έδωσε σε αυτά τα ζευγάρια την κοινή ονομασία "Μικτή ομάδα".

Για παράδειγμα, η ομάδα των Κάσδαγλη-Πετροκόκκινου αναφερόταν στη βάση αποτελεσμάτων της Διεθνούς Ολυμπιακής Επιτροπής ως Μικτή ομάδα. Ο Κάσδαγλης (αθλητής με ελληνική καταγωγή που διέμενε στην Αλεξάνδρεια) καταγράφεται ως Έλληνας στη λίστα των αποτελεσμάτων του απλού, ενώ σε κάποιες πηγές αναφέρεται ως Αιγύπτιος. Για τον Πετροκόκκινο, ο οποίος δεν έχει κατακτήσει κάποιο ατομικό μετάλλιο, δεν προσδιορίζεται η χώρα καταγωγής του στο αγώνισμα του απλού, αν και πολλές πηγές τον καταγράφουν ως Έλληνα.

Πλέον η ομάδα θεωρείται ελληνική και το μετάλλιο πιστώνεται στην Ελλάδα.

## Πίνακας αποτελεσμάτων
[thumb|right|150px|border|Ο [Τζον Μπόλαντ]]
[thumb|right|150px|Ο [Φρίντριχ Τράουν]]

## Τελική κατάταξη

## Παραπομπές


## Πηγές
* Επίσημο Χρονικό των Αγώνων (Τόμος Α'): 
* Επίσημο Χρονικό των Αγώνων (Τόμος Β'): 
* Εθνοσπόρ: *108 Χρόνια Ολυμπιακοί Αγώνες (1896-2004)* (σελ. 12).
* 
* 

Διπλό
Ντέιβιντ Μπ. Χιλ

Ο **Ντέιβιντ Μπέννετ Χιλ** (29 Αυγούστου 1843 - 20 Οκτωβρίου 1910) ήταν Αμερικανός πολιτικός και ο 29ος Κυβερνήτης της Νέας Υόρκης (1885-1891).

## Ζωή
Ο Ντέιβιντ Μπ. Χιλ γεννήθηκε στην Αβάνα της Νέας Υόρκης στις 29 Αυγούστου 1843.  Εκπαιδεύθηκε εκεί, σπούδασε νομικά, και άρχισε την άσκηση του επαγγέλματος στην Ελμίρα το 1864.  Το 1864 ονομάσθηκε Πληρεξούσιος της Ελμίρα.  Ως Δημοκρατικός, ο Χιλ υπηρέτησε στην Πολιτειακή Συνέλευση της Νέας Υόρκης από το 1871 μέχρι το 1872.  Ο Χιλ εκλέχθηκε Μέλος του Συμβουλίου της Ελμίρα το 1880, υπηρέτησε ως Δήμαρχος της Ελμίρα το 1882, και ήταν Πρόεδρος του Πολιτειακού Δικηγορικού Συλλόγου της Νέας Υόρκης από το 1886 μέχρι το 1887.

Ο Χιλ ήταν Αναπληρωτής Κυβερνήτης της Νέας Υόρκης από το 1883 μέχρι το 1885, εκλεγμένος το 1882 στο ψηφοδέλτιο με τον Κυβερνήτη Γκρόβερ Κλίβελαντ. Ήταν Κυβερνήτης από το 1885 μέχρι το 1891, αναλαμβάνοντας το αξίωμα με την παραίτηση του Κλίβελαντ και επανεκλέχθηκε το 1885 και το 1888.

Στις 15 Μαΐου 1885, ο Χιλ υπέγραψε "ένα νομοσχέδιο που δημιουργούσε μία 'Δασική Προστατευόμενη Περιοχή' 715.000 acre η οποία επρόκειτο να παραμείνει μόνιμα 'έκταση άγριου δάσους.'" Αυτή η έκταση έγινε το Adirondack Park.

Κατά την θητεία του ως Κυβερνήτης, ο Ουίλλιαμ Κέμλερ εκτελέστηκε στην ηλεκτρική καρέκλα, πρώτος κρατούμενος  στη χώρα που θανατώθηκε με αυτό τον τρόπο. Στις 23 Απριλίου 1889 ο Χιλ έθεσε βέτο σε ένα νομοσχέδιο του πολιτειακού νομοθετικού σώματος  το οποίο θα μπλόκαρε την κατασκευή οδών στο Polo Grounds. Επίσης μπλόκαρε δύο φορές (1888 και 1889) μια εκλογική μεταρρύθμιση από το ελεγχόμενο από τους Ρεπουμπλικανούς νομοθετικό σώμα για την παύση της εκτεταμένης εκλογικής απάτης στη Νέα Υόρκη.

ήταν Γερουσιαστής των ΗΠΑ από τη Νέα Υόρκη από το 1892 μέχρι το 1897. Εκλέχθηκε τον Φεβρουάριο 1891, αλλά πήρε την έδρα του μόνο μετά το τέλος της θητείας του ως κυβερνήτης τον Ιανουάριο 1892. Ήταν επίσης υποψήφιος για το Δημοκρατικό χρίσμα για Πρόεδρος το 1892, αλλά ηττήθηκε από τον Γκρόβερ Κλίβελαντ, ο οποίος αργότερα κέρδισε την προεδρική εκλογή.  Ηττήθηκε από τον Ρεπουμπλικανό Λέβι Π. Μόρτον όταν, ως εν ενεργεία Γερουσιαστής, διαγωνίστηκε ξανά για Κυβερνήτης τον Νοέμβριο 1894. Ως Γερουσιαστής το 1893 και το 1894 μπλόκαρε τους δύο διορισμούς του Προέδρου Κλίβελαντ στο Ανώτατο Δικαστήριο των Ηνωμένων Πολιτειών: τον ΟυίλλιαμΜπ. Χόρνμπλοουερ και τον Ουίλερ Χ. Πέκχαμ οι οποίοι είχαν αντιταχθεί στην πολιτική μηχανή του Χιλ.

Ο Χιλ πέθανε στο Wolfert's Roost,το εξοχικό του σπίτι κοντά στο Άλμπανυ στις 20 Οκτωβρίου 1910 από επιπλοκές της νόσου Μπράιτ και καρδιακή ασθένεια.  Τάφηκε στο Μούντουρ Φολς, New York's Montour Cemetery.

## Παραπομπές


## Εξωτερικοί σύνδεσμοι

* A Jeffersonian Governor: David Bennett Hill

Κατηγορία:Κυβερνήτες της Νέας Υόρκης
Ανδρέας Χατζηαναργύρου

Ο **Ανδρέας Χατζηαναργύρου** (1781- 25 Ιανουαρίου 1867) (αναφερόμενος και **Χ. Ανδρέας Χατζηαργύρη**, **Χ Ανδρέας Αργύρη**, **Ανδρέας Χ' Αναργύρου**, **Χα΄. Αναργύρου**) ήταν Σπετσιώτης καπετάνιος και πολιτικός της επανάστασης του 1821, πληρεξούσιος και υπουργός επί των Ναυτικών το 1822 (μέρος της τριμελούς επιτροπής που είχε αναλάβει το Μινιστέριο των Ναυτικών που όρισε το Εκτελεστικό του 1824), μέλος της Διοικητικής επιτροπής της Ελλάδος του 1826 και της Γερουσίας του 1844.

## Βιογραφία
Ήταν μέλος της ναυτιλιακής οικογένειας των Σπετσών Χατζηαναργύρου. Πατέρας του ήταν ο Ανάργυρος Χατζή Ανάργυρος, σημαντικός πλοιοκτήτης, ο οποίος είχε τρία παιδιά: τον πρωτότοκο Αναγνώστη (πέθανε τον Ιούλιο του 1850), τον δευτερότοκο Παύλο (πέθανε τον Οκτώβριο του 1860) και τον μικρότερο Ανδρέα.

Στην επανάσταση του 1821 έλαβε μέρος το πλοίο του «Περικλής», αλλά και το «Αρχιδούξ Μιχαήλ», κοινής ιδιοκτησίας των τριών αδελφών.

Έλαβε μέρος στις εξής συνελεύσεις:
*Α' Εθνοσυνέλευση Επιδαύρου (αναφέρεται εδώ ως: Ανδρέας Χ. Αναργύρου και Χα΄. Αναργύρου )
*Γ' Εθνοσυνέλευση Επιδαύρου 

Είχε πάρει τις εξής θέσεις:
*Υπουργός επί των Ναυτικών, ένας από τους τρεις της επιτροπής που είχαν το Μινιστέριο των ναυτικών σύμφωνα με απόφαση της Α' Εθνοσυνέλευσης Επιδαύρου (Εκτελεστικό 1822), ως εκπρόσωπος των Σπετσών
*Μέλος της Διοικητικής επιτροπής της Ελλάδος 1826
*Διοικητής Πρωτευούσης το 1844 
*Μέλος στη Γερουσία

Ήταν παντρεμένος με την Καλομοίρα, κόρη του Χατζηγιάννη Θ. Μέξη, και είχε τρεις γιους: τον μετέπειτα πολιτικό, πρόεδρο της Βουλής και συγγραφέα Ανάργυρο Ανδρέου Χατζηαναργύρου, τον Ιωάννη και τον Θεόδωρο, εμποροπλοιάρχους.

## Αναφορές


Κατηγορία:Έλληνες πληρεξούσιοι
Κατηγορία:Αγωνιστές του 1821
Κατηγορία:Έλληνες υπουργοί Ναυτικών
Κατηγορία:Έλληνες γερουσιαστές
Κατηγορία:Οικογένεια Χατζηαναργύρου
Τρόπαιο Ρομπέρ Λουί-Ντρεϊφούς

[thumb|right|Το [Σταντ Βελοντρόμ, τόπος διεξαγωγής του Τροπαίου Ρομπέρ Λουί-Ντρεϊφούς]]
Το **Τρόπαιο Ρομπέρ Λουί-Ντρεϊφούς** είναι ένα ποδοσφαιρικό τουρνουά φιλικού χαρακτήρα, το οποίο διοργανώνεται από την Ολιμπίκ Μαρσέιγ και του οποίου η πρώτη διεξαγωγή έλαβε χώρα την 1η Αυγούστου 2010, κάτι παραπάνω από έναν χρόνο μετά από τον θάνατο του Ρομπέρ Λουί-Ντρεϊφούς.

## Τρόπος Διεξαγωγής
Η διοργάνωση λαμβάνει χώρα υπό την μορφή ενός μονού αγώνα ανάμεσα στην Ολιμπίκ Μαρσέιγ και μια προσκεκλημένη ομάδα. Εφόσον οι δύο ομάδες παραμείνουν ισσόπαλες μετά το πέρας της κανονικής διάρκειας του αγώνα, δεν υπάρχει η διαδικασία της παράτασης, αλλά ο αγω΄νας παέι απευθείας στη διαδικασία των πέναλτι.

## Ιστορικό

## Παραπομπές


Κατηγορία:Ολιμπίκ Μαρσέιγ
Κατηγορία:Ποδόσφαιρο στη Μασσαλία
Κατηγορία:Ποδοσφαιρικές διοργανώσεις Γαλλίας
Ανώτατο Δικαστήριο του Ισραήλ

Το **Ανώτατο Δικαστήριο** (Εβραϊκά: בית המשפט העליון, Supreme Court of Israel) είναι η κορυφή του Ισραηλινού δικαστικού συστήματος και το ανώτερο δικαστικό σώμα στο Ισραήλ. Η έδρα του Ανώτατου Δικαστηρίου είναι στην Ιερουσαλήμ.

## Εξωτερικοί σύνδεσμοι
* 
* Ανώτατο Δικαστήριο του Ισραήλ

Κατηγορία:Ισραήλ
Κατηγορία:Δικαστικές αρχές
Λεωνίδας ο μάρτυρας

Ο Λεωνίδας έζησε και μαρτύρησε κατά την περίοδο του διωγμού των Χριστιανών επί Αυτοκράτορος Δεκίου.

Μαρτύρησε μαζί με 7 γυναίκες στην περιοχή της Κορίνθου το Μεγάλο Σάββατο ενώπιον του ηγεμόνα Ανθυπάτου. Τον Άγιο τον κρέμασαν και στη συνέχεια το σκήνωμά του με τις γυναίκες οδηγήθηκαν στη θάλασσα. Εν συνεχεία, οι γυναίκες ρίχτηκαν στο βυθό παραμονή του Πάσχα.

Η μνήμη του τιμάται από την Ορθόδοξη Εκκλησία στις 16 Απριλίου.

## Εξωτερικοί σύνδεσμοι
* Συναξαριστής

Κατηγορία:Άγιοι της Ορθόδοξης Εκκλησίας
Κάστρο του Υμηττού

Η **μάχη της Γούβας** έλαβε χώρα σε κτήριο του δήμου Δάφνης-Υμηττού στις 29 Απριλίου του 1944 μεταξύ τριών νεαρών ανταρτών του ΕΛΑΣ και των δυνάμεων κατοχής. Το κτήριο στο οποίο κλείστηκαν οι ΕΛΑΣιτες ονομάστηκε **«Το κάστρο του Υμηττού»** λόγω της έντονης αντίστασης που προέβαλαν, παρά την αριθμητική υπεροχή των κατακτητών. Πλέον ο χώρος λειτουργεί σαν μουσείο.

## Τα γεγονότα

### Η μάχη
Τα ξημερώματα της 29ης Απριλίου του 1944 οι ΕΛΑΣιτες Δημήτρης Αυγέρης, Κώστας Φολτόπουλος και Θάνος Κιοκμενίδης επέστρεφαν στο σπίτι της οδού Αγραίων 47 το οποίο λειτουργούσε ως αποθήκη πυρομαχικών για το δεύτερο τάγμα Βύρωνα-Γούβας. Σύντομα, μονάδες του Μηχανοκίνητου τμήματος της Γερμανικής Χωροφυλακής συνοδευόμενες από διμοιρία των Ταγμάτων Ασφαλείας εγκλώβισαν τους τρείς ΕΛΑΣιτες. Οπλίτες των Ταγμάτων είχαν περικυκλώσει το σπίτι προκειμένου να αποτρέψουν τυχόν προσπάθεια του ΕΛΑΣ να σπάσει τον κλοιό. Γερμανοί στρατιώτες ξεκίνησαν την επίθεση εκτοξεύοντας χειροβομβίδες, ενώ παράλληλα καλύπτονταν από τα πυρά των ταγματασφαλιτών. Όντας περικυκλωμένοι, οι ΕΛΑΣιτες αντιστάθηκαν στις κατοχικές δυνάμεις χρησιμοποιώντας τον εξοπλισμό της αποθήκης, όπως υποπολυβόλα sten. Οι Γερμανοί, προκειμένου να κυριεύσουν το σπίτι χρησιμοποίησαν φλογοβόλο. Οι αλλεπάλληλες ανταλλαγές πυροβολισμών οδήγησαν στην εκδήλωση πυρκαγιάς και κατ'επέκταση στην έκρηξη πυρομαχικών στην αποθήκη. 

Οι νέοι, αναγνωρίζοντας πως δεν μπορούσαν να συνεχίσουν να αμύνονται με αυτό τον τρόπο, ξήλωσαν σανίδες του σπιτιού και σύρθηκαν ως τις ξεθυμάστρες  από την μπροστινή μεριά του κτιρίου και συνέχισαν να πυροβολούν. Η μάχη διήρκησε ως περίπου στις 4 το απόγευμα και έληξε με την επικράτηση των κατοχικών δυνάμεων. Με τη λήξη της μάχης, γερμανικό φορτηγό κατέφθασε στο σημείο το οποίο σύλλεξε τον οπλισμό της αποθήκης. Οι Γερμανοί αποχώρησαν τους οποίους και ακολούθησαν σύντομα οι οπλίτες των Ταγμάτων, ενώ στο σημείο παρέμειναν λίγοι αστυφύλακες και οι αξιωματικοί τους, λόγω της πυρκαγιας. Τα πτώματα των τριών νεαρών ΕΛΑΣιτων εκτέθηκαν σε κοινή θέα στον κήπο του σπιτιού.

### Επακόλουθα
Η ηγεσία του δεύτερου τάγματος του ΕΛΑΣ καθώς και η ΟΠΛΑ Υμμητού ξεκίνησαν άμεσα την αναζήτηση των ενόχων για την κατάδοση του σπιτιού στις κατοχικές αρχές. Έπειτα απο έρευνα στο εσωτερικό των εαμικών οργανώσεων, η ιδιοκτήτρια του σπιτιού Νίτσα Αντωνίου καθώς και ένας ΕΛΑΣιτης που είχε φέρει πολεμοφόδια στο σπίτι, εκτελέστηκαν από την ΟΠΛΑ Υμηττού θεωρούμενοι ως προδότες.

Η μάχη έγινε απο νωρίς σύμβολο της αντίστασης στην Αθήνα. Η Σοφία Μαυροειδή-Παπαδάκη εξέδωσε το ποίημα «Σαν θρύλος», ενώ ο Γιώργος Μόσχος απεικόνισε τη μάχη σε χαρακτικό ενώ ο Τάσσος (Αναστάσιος Αλεβίζος) απεικόνισε το κτήριο στην μετέπειτα κατάσταση του. 

## Δημόσια μνήμη
Ο Δήμος Δάφνης–Υμηττού τιμά κάθε χρόνο τους τρεις πεσόντες με εκδήλωση στην Πλατεία Υμηττού και πορεία στο Κάστρο.

## Παραπομπές


## Πηγές

* 
* 

Κατηγορία:Εθνική Αντίσταση
Κατηγορία:Δήμος Δάφνης - Υμηττού
Κατηγορία:Μάχες του ΕΛΑΣ
Κατηγορία:Μάχες των Ταγμάτων Ασφαλείας
Βιγιαρρίκα (ηφαίστειο)

μικρογραφία|250px|Το ηφαίστειο και η λίμνη Βιγιαρίκα
Το **Βιγιαρίκα** (ισπανικά: *Villarrica*) είναι ενεργό ηφαίστειο στην Χιλή. Το ηφαίστειο δεσπόζει πάνω από την πόλη Βιγιαρρίκα και τη λίμνη Βιγιαρρίκα. Είναι το πιο δυτικό από μια σειρά τριών στρωματοηφαιστείων, τα Κετρουπιγιάν και Λανίν, τα οποία είναι ευθυγραμμισμένα κάθετα στις Άνδεις. Υπεύθυνο για την ευθυγράμμιση θεωρείται το ρήγμα Γκάστρε. Τα τρία ηφαίστεια αποτελούν το Εθνικό Πάρκο Βιγιαρίκα. Η ανάβαση στο ηφαίστειο είναι δημοφιλής και κατά τη διάρκεια του καλοκαιριού γίνονται αρκετές αναβάσεις με οδηγούς. To ηφαίστειο έχει ύψος 2.847 μέτρα και οι παγετώνες του καλύπτουν 40 τετραγωνικά χιλιόμετρα, κυρίως στις νότιες πλαγιές.

Το Βιγιαρίκα, με λάβα βασαλτικής-ανδεσιτικής σύστασης, είναι ένα από τα πέντε ηφαίστεια στη Γη που διαθέτουν λίμνη λάβας μέσα στον κρατήρα τους. Το αρχικό οικοδόμημα του Βιγιαρίκα κατέρρευσε στο Πλειστόκαινο και σχημάτισε μια καλντέρα διαμέτρου 6 χιλιομέτρων. Μια καλντέρα διαμέτρου 2 χιλιομέτρων σχηματίστηκε μετά από νέα κατάρρευση πριν 3.500 χρόνια στη βάση Η εκρηκτική δραστηριότητα του ηφαιστείου είναι στρομπολικού τύπου, με εκπομπή φωτοβόλων πυρόκλαστων και με ροές λάβας. Το λιώσιμο του χιονιού και των παγετώνων, καθώς και η έντονη βροχόπτωση μπορούν να προκαλέσουν μεγάλα λαχάρ (λασποροές), όπως αυτά το 1964 και το 1971.

## Πηγές
* Villarica  Global Volcanism Program, Smithsonian Institution.

## Εξωτερικοί σύνδεσμοι
* 

Κατηγορία:Ηφαίστεια της Χιλής
Κατηγορία:Άνδεις
ΛΝ Αλαχουελένσε

Η **Αλαχουελένσε** (ισπανικά: *Alajuelense*, ), γνωστή και ως **Λα Λίγα** (*La Liga*, ), είναι επαγγελματικός ποδοσφαιρικός σύλλογος, που εδρεύει στο Σαν Χοσέ, Κόστα Ρίκα. Ιδρύθηκε στις 18 Ιουνίου του 1919 από μια ομάδα επτά μελών που ανήκαν στην πρώην ομάδα Όνσε ντε Αμπρίλ και σήμερα αγωνίζεται στην Πριμέρα Ντιβισιόν της Κόστα Ρίκα. Η ποδοσφαιρική έδρα της ομάδας είναι το Εστάδιο Αλεχάνδρο Μορέρα Σότο χωρητικότητας 17.895 θεατών, στο Ελ Γιάνο, συνοικία της Αλαχουέλα.

Η Αλαχουελένσε είναι ιδρυτικό μέλος και μία από τις πιο επιτυχημένες ομάδες στην ιστορία του ποδοσφαίρου της Κόστα Ρίκα. Έχει κερδίσει αρκετές φορές το πρωτάθλημα της Πριμέρα Ντιβισιόν και είναι ο μοναδικός σύλλογος στην Κόστα Ρίκα που έχει κερδίσει τον τίτλο του πρωταθλητή τουλάχιστον μία φορά σε κάθε δεκαετία. Πρόκειται για μία από τις δύο ομάδες, μαζί με την Ερεδιάνο, που έχει λάβει μέρος σε όλα τα πρωταθλήματα που έχουν διεξαχθεί και δεν έχουν υποβιβαστεί ποτέ στη 2η τη τάξει κατηγορία της Κόστα Ρίκα.

Σε διεθνές επίπεδο, έχει επιτύχει σημαντικά επιτεύγματα. Έχει κερδίσει 3 Κόπα Ιντερκλούμπες και 2 ΚΟΝΚΑΚΑΦ Τσάμπιονς Καπ, που είχε ως αποτέλεσμα να γίνει η πρώτη ομάδα της Κόστα Ρίκα που έπαιξε στο Κόπα Ιντεραμερικάνα. Είναι ο μοναδικός ποδοσφαιρικός σύλλογος της Κεντρικής Αμερικής που έχει συμμετάσχει σε διοργανώσεις της CONMEBOL, όπως το Κόπα Μερκονόρτε το 2000 και το Κόπα Σουδαμερικάνα το 2006. Επίσης, αποτελεί την ομάδα της Κεντρικής Αμερικής που έχει φθάσει στην υψηλότερη θέση της παγκόσμιας κατάταξης IFFHS (IFFHS Club's World Ranking), συγκεκριμένα το 2000 κατέλαβε την 27η θέση.

## Επιτυχίες

### Εγχώριες
* **[[Πρωτάθλημα ποδοσφαίρου Κόστα Ρίκα|Πριμέρα Ντιβισιόν]]**
** Πρωταθλήτρια (29): 1928, 1939, 1941, 1945, 1949, 1950, 1958, 1959, 1960, 1966, 1970, 1971, 1980, 1983, 1984, 1991, 1992, 1995–96, 1996–97, 1999–00, 2000–01, 2001–02, 2002–03, 2004–05, Ινβιέρνο 2010–11, Βεράνο 2010–11, Ινβιέρνο 2011–12, Ινβιέρνο 2012–13. Ινβιέρνο 2013–14.

### Διεθνείς
* **[[ΚΟΝΚΑΚΑΦ Τσάμπιονς Λιγκ|ΚΟΝΚΑΚΑΦ Τσάμπιονς Καπ]]**
** Νικήτρια (2): 1986, 2004

* **[[Κόπα Ιντεραμερικάνα]]**
** Φιναλίστ (1): 1986

* **[[Κύπελλο Πρωταθλητριών Ποδοσφαίρου Κεντρικής Αμερικής|Κόπα Ιντερκλούμπες]]**
** Νικήτρια (3): 1996, 2002, 2005

## Παραπομπές


## Εξωτερικοί σύνδεσμοι

*

Κατηγορία:Ποδοσφαιρικές ομάδες Κόστα Ρίκας
Κατηγορία:Ιδρύσεις ποδοσφαιρικών ομάδων το 1919
Απόστολος Ματόπουλος

Ο **Απόστολος Ματόπουλος** (1868 - 1951), ήταν σημαντικός Έλληνας Μακεδονομάχος οπλαρχηγός από την Αλεξάνδρεια Μακεδονίας.

## Βιογραφικά στοιχεία
thumb|left|220px|Απόστολος Ματόπουλος και Γεώργιος Γιώτας
Ο Απόστολος Ματόπουλος γεννήθηκε το 1868 στο Γιδά (Αλεξάνδρεια) Μακεδονίας. Εντάχθηκε αρχικά (1904) στο σώμα του Γεώργιου Γιώτα (Γκόνου), προκειμένου να αντιμετωπίσουν τη Βουλγαρική τρομοκρατία στα χωριά γύρω από τη λίμνη των Γιαννιτσών. 
thumb|left|280px|Ο Απόστολος Ματόπουλος με άνδρες του και τον Χαλίλ μπέη
Ο Απόστολος Ματόπουλος είχε αναπτύξει φιλία με τον φιλέλληνα Οθωμανό Χαλίλ μπέη των Καβασίλων, του οποίου η μητέρα ήταν Ελληνίδα. Αυτό ήταν ιδιαίτερα χρήσιμο κατά τη δράση του στο Μακεδονικό αγώνα, καθώς ο Χαλίλ μπέης πολλές φορές τον βοηθούσε. Σύντομα, ο Απόστολος Ματόπουλος αναδείχτηκε σε υπαρχηγό του Γεώργιου Γιώτα και στη συνέχεια αποφασίστηκε η αυτόνομη δράση του με μικρό ένοπλο σώμα. Η επιρροή του στους τοπικούς πληθυσμούς ήταν ιδιαίτερα έντονη και πολλές φορές καλούνταν να πάρει το ρόλο του δικαστή σε προσωπικές διενέξεις των χωρικών. Συνεργάστηκε στο βάλτο των Γιαννιτσών με τους οπλαρχηγούς Στέφανο Παπαγάλο, Κ. Σάρρο (Κάλα) και Ι. Γαρέζο (Λέφα). Την άνοιξη του 1907 ο Απόστολος Ματόπουλος μετέφερε την περιοχή δράσης του σώματός του στα δυτικά περίχωρα της Θεσσαλονίκης. Στα τέλη Δεκεμβρίου του 1907 αναδιοργάνωσε το σώμα του και ανέλαβε να δρα στην ανατολική πτέρυγα του βάλτου των Γιαννιτσών. 

Μετά την επανάσταση των Νεότουρκων, αποφάσισε να μην παραδώσει τα όπλα και συνέχισε τη δράση στην ανατολική πλευρά του *Βάλτου*. Στο μεταξύ, ο πρακτικός "ιατρός" Αντωνάκης Αντωνιάδης (από το Πήλιο), ο οποίος υπήρξε πολύτιμος συνεργάτης και φίλος του Απόστολου Ματόπουλου, συνεργάστηκε με το νέο καθεστώς των Νεοτούρκων ελπίζοντας σε μια ανώτερη θέση στη διοίκηση. Με τις παραινέσεις του Αντωνάκη και του Χαλίλ μπέη (που ήταν συγγενής με τον, εκ των πρωτεργατών των Νεοτούρκων, Εμβέρ μπέη), ο Απόστολος Ματόπουλος πείστηκε να παραδώσει τα όπλα, καθώς και τα όπλα που είχε κρύψει στο βάλτο ο Γεώργιος Γιώτας πριν αναχωρήσει για την Αθήνα. 

Ο Γκόνος Γιώτας κατά την επάνοδό του στη Μακεδονία το 1909, πληροφορήθηκε από τους χωρικούς την παράδοση των όπλων και υπέβαλε αναλυτική αναφορά στο Υπουργείο Εξωτερικών, κατηγορώντας τον Απόστολο Ματόπουλο ότι παρέδωσε τα όπλα για να αποκομίσει χρηματικά οφέλη. 

Το 1911 ο Απόστολος Ματόπουλος αναγκάστηκε να εγκαταλείψει την Αλεξάνδρεια, καθώς είχε πληροφορηθεί ότι κινδυνεύει από τον Γκόνο Γιώτα. Όταν το Φεβρουάριο του 1911 ο Γκόνος Γιώτας σκοτώθηκε σε επιχείρηση του Οθωμανικού στρατού, ο Απόστολος Ματόπουλος κατηγορήθηκε ότι αυτός ενημέρωσε τις Οθωμανικές αρχές για την παρουσία του Γκόνου στο Νησί Ημαθίας. Οι Ελληνικές αρχές για να αντιμετωπίσουν την κατάσταση, φυγάδευσαν τον Απόστολο Ματόπουλο στις ΗΠΑ (θεωρώντας ότι η ενέργειά του ήταν προϊόν παραπλάνησης).Με τη βοήθεια του Κ. Μαζαράκη Αινιάνα και του Δ. Κάκκαβου, φυγαδεύτηκε στις ΗΠΑ. Διέμεινε στο Ρίτσμοντ της Βιρτζίνιας έως το τέλος της ζωής του το 1951, μην προλαβαίνοντας να επιστρέψει στην Ελλάδα όπως είχε προγραμματίσει.

## Παραπομπές



Κατηγορία:Μακεδονομάχοι
Πυρίμαχα μέταλλα

Με  τον όρο **πυρίμαχα**, ή **πυράντοχα μέταλλα**, χαρακτηρίζεται συγκεκριμένη ομάδα πέντε μετάλλων που παρουσιάζουν υψηλή θερμική αντοχή. Βασικό σημείο προσδιορισμού τους λαμβάνεται το σημείο τήξης τους, που υπερβαίνει τους 2.200 βαθμούς Κελσίου ή 4.000 βαθμούς Φαρενάιτ. Τα μέταλλα αυτά είναι το νιόβιο, το μολυβδαίνιο, το ταντάλιο, το βολφράμιο και το ρήνιο, ενώ στον όρο συμπεριλαμβάνονται και τα κράματα αυτών.

Μια δευτερεύουσα ομάδα πυρίμαχων μετάλλων λαμβάνοντας υπόψη χαμηλότερο σημείο προσδιορισμού τους 1.850 έως τους 2.200 βαθμούς Κελσίου, (ή 2.120 – 4.000 βαθμούς Φαρενάιτ), με ευρύτατη όμως εφαρμογή είναι και τα εννέα ακόλουθα μέταλλα, που στον περιοδικό πίνακα γειτονεύουν στα προηγούμενα: το τιτάνιο, το βανάδιο, το χρώμιο, το ζιρκόνιο, το άφνιο, το ρουθήνιο, το όσμιο, το ιρίδιο καθώς και το ουράνιο.

Τα πυρίμαχα μέταλλα είναι γενικώς αδρανή στοιχεία, παρουσιάζοντας υψηλή πυκνότητα, καθώς και σκληρότητα. Η δε χρήση τους αυτών και των κραμάτων τους είναι ευρύτατη σε κατασκευή εργαλείων και κυρίως σε κατασκευές για υψηλή θερμοκρασία.

Τα πυρίμαχα μέταλλα εξετάζονται ιδιαίτερα στη Μεταλλουργία, στην αντοχή υλικών καθώς και από τη Μηχανική γενικότερα.

## Δείτε επίσης
* Πυρίμαχο
* Θερμική αντοχή

## Περαιτέρω ανάγνωση

* 
* 
* 
* 

Κατηγορία:Μέταλλα
Κατηγορία:Κράματα
Κατηγορία:Μεταλλουργία
Νιαμουραγκίρα

Το όρος **Νιαμουραγκίρα** βρίσκεται στα ανατολικά άκρα της Λαϊκής Δημοκρατίας του Κονγκό, δίπλα από τα σύνορα με τη Ρουάντα. Πρόκειται για ένα στρωματοηφαίστειο ύψους 3.058 μέτρων, το οποίο ανήκει σε μια αλυσίδα ηφαιστείων της Μεγάλης Ρηξιγενούς Κοιλάδας, γνωστά ως Βουνά Βιρούνγκα. Σε αντίθεση με το κοντινό Νιραγκόνγκο, έχει πλαγίες με ήπια κλίση. Σύμφωνα με τον Ιστιτούτο Σμιθσόνιαν είναι το πιο ενεργό ηφαίστειο της Αφρικής. Το Νιαμουραγκίρα και το γειτονικό του ηφαίστειο Νιρανγκόνγκο είναι υπεύθυνα για το 40% των ιστορικών ηφαιστειακών εκρήξεων στην Αφρική.

Στην κορυφή του Νιαμουραγκίρα βρίσκεται μια μικρή καλντέρα με διαστάσεις 2 × 2,3 χιλιόμετρα που περικλείτεται από τοιχωμάτα ύψους 100 μέτρων. Οι εκρήξεις του ηφαιστείου κατά τους ιστορικούς χρόνους γίνονται είτε από το δάπεδο της καλντέρας είτε από ρωγμές και κώνους στάχτης στις πλαγιές του ηφαιστείου. Λάβα από το ηφαίστειο καλύπτει 1.500 τετραγωνικά χιλιόμετρα. Ροές λάβας κατά τους ιστορικούς χρόνους έφτασαν μέχρι τη λίμνη Κίβου, 30 χιλιόμετρα νότια. Το 1921 στην καλντέρα υπήρχε μια λίμνη λάβας, αλλά αυτή εξαφανίστηκε το 1938 ύστερα από ισχυρή έκρηξη. Οι πιο πρόσφατες εκρήξεις του έλαβαν χώρα τον Ιανουάριο 2010 και το Νοέμβριο του 2011.

## Πηγές
*Nyamuragira  Global Volcanism Program, Smithsonian Institution.

## Εξωτερικοί σύνδεσμοι
* 

Κατηγορία:Ηφαίστεια της Αφρικής
Κατηγορία:Βουνά της Λαϊκής Δημοκρατίας του Κονγκό
Opel Agila

Το **Opel Agila** ήταν ένα αυτοκίνητο πόλης της κατηγορίας Α, που παρήχθη από τη γερμανική αυτοκινητοβιομηχανία Opel. Η πρώτη γενιά του, κατασκευάστηκε από τον Ιούλιο του 2000 έως τον Σεπτέμβριο του 2007. Η δεύτερη γενιά του, παρουσιάστηκε στο Σαλόνι Αυτοκινήτου της Φρανκφούρτης τον Σεπτέμβριο του 2007 και παρήχθη από τον Δεκέμβριο του 2007 έως τον Νοέμβριο του 2014. Ειδικότερα στο Ηνωμένο Βασίλειο, και οι δύο γενιές του μοντέλου κυκλοφόρησαν με το σήμα της δεξιοτίμονης δίδυμης εταιρείας Vauxhall ως **Vauxhall Agila**. Το Agila αντικαταστάθηκε τον Μάρτιο του 2015 από το Opel Karl.

Η πρώτη γενιά του Agila υπήρξε παράλληλη έκδοση του Suzuki Wagon R+ και η δεύτερη γενιά ήταν παράλληλη έκδοση του Suzuki Splash.

## Εξωτερικοί σύνδεσμοι
* 
* Η επίσημη ελληνική ιστοσελίδα του Opel Agila (αρχείο)

Agila
Κατηγορία:Αυτοκίνητα πόλης
Κατηγορία:Γερμανικά αυτοκίνητα
Ανάργυρος Χατζηαναργύρου

Ο **Ανάργυρος Ανδρέου Χατζηαναργύρου** (1814 - 1885) ήταν πολιτικός, πρόεδρος της Βουλής, υπουργός, συγγραφέας και ιστορικός από τις Σπέτσες.
## Βιογραφία
Ανήκε στην οικογένεια Χατζηαναργύρου των Σπετσών και ήταν γιος του καπετάνιου και πολιτικού της επανάστασης Ανδρέα Χατζηαναργύρου.

Έγινε βουλευτής τρεις φορές, πρόεδρος της Βουλής (3 Απριλίου - 23 Αυγούστου 1861), γενικός γραμματέας του υπουργείου εκκλησιαστικών και της δημοσίας εκπαιδεύσεως, Νομάρχης Κυκλάδων και Υπουργός επί των Εσωτερικών στην Κυβέρνηση Κουμουνδούρου το Μάρτιο του 1865.

Το 1873 ήταν πρόξενος της Ελλάδας στην Μασσαλία.

Σύζυγός του ήταν η Ματίνα Λίτσα και παιδί τους ο Σωτήριος Ανάργυρος, αργότερα επιχειρηματίας και ευεργέτης των Σπετσών.
## Συγγράμματα
Ήταν συγγραφέας του βιβλίου *Τα Σπετσιωτικά* το οποίο είναι συλλογή ιστορικών εγγράφων και υπομνημάτων που αφορούσαν την ελληνική Επανάσταση του 1821.
## Παραπομπές


Κατηγορία:Έλληνες διπλωμάτες
Κατηγορία:Έλληνες ιστορικοί του 19ου αιώνα
Αναργυρος
Κατηγορία:Πρόεδροι της Βουλής των Ελλήνων
Κατηγορία:Έλληνες υπουργοί Εσωτερικών
Κατηγορία:Βουλευτές Σπετσών
Κατηγορία:Νομάρχες Κυκλάδων
Κατηγορία:Έλληνες συγγραφείς του 19ου αιώνα
Κατηγορία:Οικογένεια Μέξη
Ολντόινιο Λένγκαϊ

[thumb|250px|Το Ολντοΐνιο Λένγκαϊ όπως φαίνεται από τη [Λίμνη Νάτρον στα βόρειά του.
]]
Το **Ολντοΐνιο Λένγκαϊ** (στη γλώσσα των Μασσάι σημαίνει «Βουνό του Θεού») είναι ενεργό ηφαίστειο στη βόρεια Τανζανία. Πρόκειται για ένα στρωματοηφαίστειο ύψους 2.980 μέτρων, το οποίο βρίσκεται στην ανατολική Μεγάλη Ρηξιγενή Κοιλάδα, νότια της λίμνης Νάτρον και της Κένυας. Το ηφαίστειο έχει λάβει το χαρακτηρισμό «Το πιο Περίεργο Ηφαίστειο στη Γη» επειδή είναι το μοναδικό με λάβα με νατροκαρβονιτική σύσταση, ένα ηφαιστειογενές πέτρωμα πλούσιο σε ανθρακικά ορυκτά και νάτριο. Επίσης, η λάβα έχει τη χαμηλότερη γνωστή θερμοκρασία, περίπου 500 °C. Στην περιοχή υπάρχουν και άλλα ηφαίστεια με καρβονιτική λάβα, όπως το όρος Χόμα, τα οποία όμως είναι ανενεργά.
[250px|thumb|left|Το Όρος Ολντοΐνιο Λένγκαϊ (αριστερά) και στο βάθος (δεξιά) τα [Υψίπεδα Νγκορονγκόρο.]]
Η ηφαιστειακή δραστηριότητα του Ολντοΐνιο Λένγκαϊ κατά τους ιστορικούς χρόνους αποτελείται από εκρήξεις ισχύος μέχρι 3 στη κλίμακα VEI, με εκπομπή στάχτης και ροές λάβας στο πυθμένα του κρατήρα που μπορεί να κατέβουν τις πλαγιές του ηφαιστείου. Η δραστηριότητα αυτή έχει αλλάξει σημαντικά την μορφολογία του κρατήρα, ο οποίος τα μέσα του 20ού αιώνα είχε βάθος 200 μέτρα, ενώ μέχρι το 1998 είχε γεμίσει και η λάβα υπερχείλιζε στις πλαγιές. Η πιο πρόσφατη έκρηξη του ηφαιστείου άρχισε το 2010 και συνεχίζει μέχρι σήμερα.

Το ηφαίστειο έχει τεράστια οικολογική, γεωλογική και πολιτιστική αξία. Το χωριό Ενγκαρεσέρο που βρίσκεται στις δυτικές ακτές της λίμνης Νάτρον, κοντά στο Ολντοΐνιο Λένγκαϊ, έχει επιλεγεί από την κυβέρνηση της Τανζανίας ως παράδειγμα μελέτης του ποιμενικού συστήματος των Μαασάι, δεδομένης της ιδιομορφίας του, της ακεραιότητας και της υψηλής ποικιλότητας ενδιαιτημάτων και βιοποικιλότητας. Η κοινότητα έχει επιδείξει ισχυρή αντοχή στην αντιμετώπιση απειλών για τα συστήματά τους και έχει διατηρήσει σχετικά κοινωνικά και πολιτιστικά ιδρύματα, τα οποία εξασφαλίζουν τη βιωσιμότητά τους υπό τις επικρατούσες περιβαλλοντικές συνθήκες.

## Σημειώσεις

;Παραπομπές σημειώσεων


## Παραπομπές


Κατηγορία:Ηφαίστεια της Τανζανίας
Κατηγορία:Βουνά της Τανζανίας
Μεγάλοι Έλληνες (τηλεοπτική εκπομπή ΣΚΑΪ, 2009)

**Μεγάλοι Έλληνες** υπήρξε τηλεοπτική εκπομπή σειράς παραγωγής του ελληνικού τηλεοπτικού σταθμού ΣΚΑΪ στα πρότυπα της σειράς *100 Greatest Britains* του BBC.

## Η Μορφή

Η σειρά διαιρείται σε τρία μέρη. 
* Το μέρος Α΄ περιελάμβανε την διαδικασία ψηφοφορίας, η οποία διήρκεσε από τις 16 Απριλίου 2008 μέχρι τις 7 Μαΐου του ίδιου έτους. Στην διαδικασία αυτή ορίστηκαν οι 100 σημαντικότερες προσωπικότητες Ελλήνων όλων των εποχών. 
* Το μέρος Β΄ ξεκίνησε με δύο δίωρες εκπομπές, στις οποίες παρουσιάστηκαν οι βιογραφίες των 100 εκλεγμένων προσωπικοτήτων, ενώ ανακοινώθηκαν οι δέκα υποψήφιοι για τις πρώτες δέκα θέσεις. Σε μια δεύτερη ψηφοφορία που ακολούθησε, ψηφίστηκαν οι θέσεις των δέκα αυτών προσωπικοτήτων από τις 23 Φεβρουαρίου 2009. Στην συνέχεια παρουσιάστηκαν οι βιογραφίες των δέκα αυτών ανθρώπων σε ιδιαίτερες εκπομπές, μία για κάθε βιογραφία. 
* Το μέρος Γ΄ περιέλαβε μια ζωντανή εκπομπή συζήτησης που παρουσιάστηκε στις 18 Μαΐου 2009 με παρουσιαστή τον Αλέξη Παπαχελά. Στην εκπομπή αυτή πήραν μέρος δέκα σημαντικοί εκπρόσωποι των γραμμάτων και της τέχνης, καθώς και είκοσι-πενταμελής επιτροπή, η οποία δια ψήφου ανακοίνωσε τον σημαντικότερο Έλληνα όλων των εποχών. 

### Η πρώτη δεκάδα αποτελεσμάτων

## Ολόκληρη η λίστα αποτελεσμάτων

## Εξωτερικοί σύνδεσμοι
* Μεγάλοι Έλληνες

## Παραπομπές


Κατηγορία:Ελληνικά ντοκιμαντέρ
Κατηγορία:Κατάλογος Ελλήνων
Οικογένεια Χατζηαναργύρου

Η **Οικογένεια Χατζηαναργύρου** είναι παλαιά οικογένεια των Σπετσών με καταγωγή από το Κρανίδι, πολλά μέλη της οποίας αγωνίστηκαν με ιδιόκτητα πλοία κατά την Ελληνική επανάσταση του 1821, αλλά και κατά τις επαναστάσεις του 17 και του 18ου αιώνα για την απελευθέρωση του νησιού.

Η οικογένεια είχε ιδιαίτερη δραστηριότητα στο θαλάσσιο εμπόριο μετά τα μέσα του 18ου αιώνα και μέχρι τον 19ο αιώνα. 

Ο Ανάργυρος Χατζή Ανάργυρος του Παύλου (περίπου 1750-1814) είχε τέσσερα ιστιοφόρα στις αρχές του 19ου αιώνα και η οικογένεια ήταν μια από τις δέκα μεγαλύτερες σπετσιώτικες οικογένειες με περιουσία που το 1815 είχε εκτιμηθεί σε 100.000 δίστηλα ή κολονάτα ισπανικά, ή 700.000 γρόσια. Ο Ανάργυρος Χατζή Ανάργυρος είχε τρία παιδιά: τον πρωτότοκο Αναγνώστη Χατζηαναργύρου (πέθανε τον Ιούλιο του 1850), τον δευτερότοκο Παύλο Χατζηανάργυρο (πέθανε τον Οκτώβριο του 1860), και τον μικρότερο Ανδρέα Χατζηαναργύρου τα οποία έλαβαν μέρος στην επανάσταση του 1921 με τα ιστιοφόρα «Ηρακλής», «Ποσειδών» (ο Παύλος) και «Περικλής».

Τα παιδιά των τριών αδελφών ασχολήθηκαν με τη ναυτιλία ή το εμπόριο:
*Οι γιοί του Αναγνώστη: Γεώργιος, Νικόλαος (βουλευτής) και Ανδρέας βρισκόταν σε ναυτιλιακές επιχειρήσεις μέχρι τη δεκαετία του 1880.
*Οι γιοί του Παύλου ασχολήθηκαν στο εμπόριο. Ο εγγονός του Σωτήρης Αναργύρου (1849-1928) ήταν επιχειρηματίας στην Αμερική και μετά το 1900 περίπου στην Ελλάδα, ευεργέτης των Σπετσών και ιδρυτής της Αναργυρείου Σχολής των Σπετσών
*Οι γιοί του Ανδρέα: Ανάργυρος, Πέτρος, Θεόδωρος και Ιωάννης ήταν καπετάνιοι ιστιοφόρα της οικογένειας

Μεταξύ των ετών 1840 και 1850 η οικογένεια Χατζηαναργύρου είχε τέσσερα μεγάλα ιστιοφόρα μέσης χωρητικότητας 300 τόνων («Σωκράτης», «Ηρακλής» αλλά και άλλα όπως «Ινδιάνος», «Αννίβας» ή «Σταυροφόρος»), ενώ κατά το 1870 - 1880 είχε δέκα ιστιοφόρα. Η οικογένεια σταμάτησε να ασχολείται με τη ναυτιλία κατά τη δεκαετία του 1890.

## Μέλη
* Ανάργυρος Αναργύρου, γενάρχης της οικογένειας
** Παύλος Χατζηανάργυρος, πλοιοκτήτης και γιος του Ανάργυρου
*** Ανάργυρος Χατζηανάργυρος, γιος του Παύλου
**** Αναγνώστης Χατζηανάργυρος, πλοιοκτήτης, πολιτικός και γιος του Ανάργυρου
***** Νικόλαος Χατζηανάργυρος, πλοιοκτήτης, βουλευτής και γιος του Αναγνώστη
***** Ανάργυρος Χατζηανάργυρος, πλοιοκτήτης, αγωνιστής του 1821 και γιος του Αναγνώστη
**** Παύλος Χατζηανάργυρος, πλοιοκτήτης, αγωνιστής του 1821 και γιος του Ανάργυρου
***** Ανάργυρος Π. Χατζηανάργυρος, πλοιοκτήτης, αγωνιστής του 1821 και γιος του Παύλου
****** Σωτήριος Ανάργυρος, επιχειρηματίας, ευεργέτης των Σπετσών και γιος του Ανάργυρου
**** Ανδρέας Χατζηανάργυρος, αγωνιστής του 1821, πλοιοκτήτης, πολιτικός και γιος του Ανάργυρου
***** Νικόλαος Χατζηανάργυργος, γιος του Ανδρέα
****** Χρυσούλα Χατζηαναργύρου, κυρία επί των τιμών της Βασίλισσας, σύζυγος Χρήστου Ζάππα και κόρη του Νικολάου
****** Παύλος Χατζηανάργυρος, διπλωμάτης και γιος του Νικολάου
***** Ιωάννης Χατζηανάργυρος, γιος του Ανδρέα
****** Ανδρέας Ι. Χατζηανάργυρος, επιχειρηματίας, ευεργέτης των Σπετσών, δήμαρχος Σπετσών και γιος του Ιωάννη
***** Ανάργυρος Χατζηαναργύρου, βουλευτής, πρόεδρος της Βουλής και γιος του Ανδρέα

## Παραπομπές
Τοπίκα

Η **Τοπίκα** () είναι η πρωτεύουσα της Αμερικανικής πολιτείας Κάνσας και έδρα της κομητείας Σουόνι. Είναι κτισμένη δίπλα στον ποταμό Κάνσας, στο βορεοδυτικό Κάνσας. Σύμφωνα με την απογραφή του 2010, η Τοπίκα είχε 127.473 κατοίκους. Η μητροπολιτική περιοχή της Τοπίκα περιλαμβάνει επίσης, πέρα από την Κομητεία Σουόνι, τις κομητείες Τζάκσον, Τζέφερσον, Οσάτζ και Γουαμπάουνσι, και είχε συνολικό πληθυσμό 233.870 κατοίκους.

## Ιστορία
Το όνομα προέρχεται από τους ιθαγενείς Κάνσα και Ιογουέι και σημαίνει «να σκάβεις καλές πατάτες». Η πατάτα που αναφέρεται είναι το φυτό Psoralea esculenta, ένα κονδυλοφόρο φυτό που αποτελούσε σημαντική πηγή τροφής για τους ιθαγενείς Αμερικανούς. Η λέξη Τοπίκα χρησιμοποιήθηκε για πρώτη φορά ως τοπωνύμιο από τους Κάνσα για να περιγράψει το σημερινό ποταμό Κάνσας. Το 1855 το όνομα Τοπίκα διαλέχθηκε από τους ιδρυτές της πόλης γιατί «ήταν καινούργιο, ινδιανικής προέλευσης και εύηχο». Η πόλη ιδρύθηκε το 1854 και το 1857 έλαβε το καθεστώς πόλης. Η πόλη διαλέχτηκε ως πρωτεύουσα της πολιτείας όταν αυτή εντάχθηκε στις Ηνωμένες Πολιτείες της Αμερικής.
## Οικονομία
Ως πρωτεύουσα της πολιτείας, ο μεγαλύτερος εργοδότης είναι η κυβέρνηση, απασχολώντας 8.400 εργαζόμενους. Η πόλη αποτελεί αξιόλογο εμπορικό κέντρο, καθώς συγκεντρώνει τα αγροτικά προϊόντα της ευρύτερης περιοχής. Επιπλέον, διαθέτει αρκετές βιομηχανίες (τροφίμων, χαλυβουργίες κ.ά.), ενώ αποτελεί σιδηροδρομικό κόμβο στη γραμμή Σικάγου-Ελ Πάσο.

## Παραπομπές


## Περαιτέρω μελέτη
* *History of the State of Kansas*; William G. Cutler; A.T. Andreas Publisher; 1883. (Online HTML eBook)
* *Kansas : A Cyclopedia of State History, Embracing Events, Institutions, Industries, Counties, Cities, Towns, Prominent Persons, Etc*; 3 Volumes; Frank W. Blackmar; Standard Publishing Co; 944 / 955 / 824 pages; 1912. (Volume1 - Download 54MB PDF eBook),(Volume2 - Download 53MB PDF eBook), (Volume3 - Download 33MB PDF eBook)

## Εξωτερικοί σύνδεσμοι
* 
* Πόλη της Τοπίκα
* 

Κατηγορία:Πόλεις του Κάνσας
Κατηγορία:Έδρες κομητειών του Κάνσας
Δάσος της μάγισσας (Ούτερζεν)

thumb|right|350px|Χαρακτηριστικό αμμώδες λοφώδες τοπίο του δάσους της μάγισσας. Είναι χειμώνας και τα φύλλα έχουν πέσει από τα δέντρα.
Το **δάσος της μάγισσας** (γερμ. *Hexenwald*) βρίσκεται στο Ούτερζεν στην επαρχία Πίνεμπεργκ της βόρειας Γερμανίας.

## Περιγραφή
Το δάσος εκτείνεται σε μια αμμώδη λοφώδη περιοχή έκτασης 11 εκταρίων που διαμορφώθηκε την εποχή των παγετώνων. Η χλωρίδα του περιλαμβάνει κυρίως πεύκα, σημύδες και βελανιδιές.

## Λαογραφία
Ένα στενό μονοπάτι διανύει μια παράξενη διαδρομή μέσα από τα δέντρα και καταλήγει σε ένα εσωτερικό ξέφωτο. Σύμφωνα με μια παράδοση, στο δάσος αυτό έμενε μια μάγισσα, που είχε το σπιτάκι της κοντά στο ξέφωτο. Στο ξέφωτο λένε ότι έκαιγε φωτιά και γύρω γύρω χόρευαν οι μάγισσες στην πανσέληνο. Ήταν δηλαδή ξέφωτο των μαγισσών. Πολλές φορές ακόμα και σήμερα λένε ότι το μεσημέρι το καζάνι της μάγισσας ακούγεται να μπουρμπουλίζει. Εξαιτίας του μύθου αυτού, οι κάτοικοι της περιοχής παλιά απέφευγαν να μπαίνουν στο δάσος. Σήμερα χρησιμεύει ως τόπος αναψυχής και κατασκήνωσης για ένα νηπιαγωγείο.

## Πηγές
*Hans Ferdinand Bubbe: *Versuch einer Chronik der Stadt und des Klosters Uetersen* Band 1 & 2 (1932–1938) 
*Stadtgeschichtliches Heimatmuseum Uetersen 

Μαγισσας
Κατηγορία:Γεωγραφία της Κάτω Σαξονίας
Ξέφωτο των μαγισσών

thumb|right|350px|Χορός των μαγισσών σε ξέφωτο (Φέιγ βολάν του 1594)
**Ξέφωτο των μαγισσών** (γερμ. *Hexentanzplatz*) ή **ξέφωτο του διαβόλου** (γερμ. *Teufelstanzplatz*) αποκαλούσαν οι άνθρωποι την εποχή της καταδίωξης των μαγισσών κατά τον μεσαίωνα, τους τόπους εκείνους, που υποτίθεται ότι μαζεύονταν οι μάγισσες για να κάνουν τις διαβολικές τους τελετές. 
## Επιπτώσεις
Πολλές δίκες της ιερής εξέτασης έγιναν με την κατηγορία αυτή, ότι δηλαδή οι κατηγορούμενες υποτιθέμενες μάγισσες πήραν μέρος σε συνάθροιση σε κάποιο συγκεκριμένο ξέφωτο των μαγισσών. Οι τελετουργίες υποτίθεται ότι γίνονταν την νύχτα με φεγγάρι και ιδιαίτερα την νύχτα της Βαλπουργίας στις 30 Απριλίου. Σύμφωνα με την πεποίθηση των Ιεροεξεταστών οι μάγισσες εκεί επικοινωνούσαν με τον σατανά, και επιδίδονταν σε ξέφρενο χορό, ενώ πετούσαν και στον αέρα επάνω σε σκουπόξυλα. Οι Ιεροεξεταστές στις ανακρίσεις βασάνιζαν τις υποτιθέμενες μάγισσες και απαιτούσαν από αυτές να ομολογήσουν με απόλυτη ακρίβεια πότε και που συνεδρίασαν, καθώς και ποιοι άλλοι πήραν μέρος στα όργια αυτά. Ακολούθως συλλαμβάνονταν και οι υπόλοιπες αναφερόμενες μάγισσες και μάγοι, και αφού βασανίζονται και αυτοί, θανατώνονταν όλοι στην πυρά ή σε άλλα  βασανιστήρια.

## Ξέφωτα των μαγισσών
Εκατοντάδες σημεία αναφέρονται ονομαστικά. 
* Στην οροσειρά Χαρτζ υπάρχει το ονομαζόμενο Ξέφωτο των μαγισσών στην Τάλε, το όρος Μπρόκεν και το Ξέφωτο των μαγισσών στο Βαλκενρίντ
* στην Έσση υπάρχει το Ξέφωτο των μαγισσών Κέσσλερταντς στο Ρίντερμπρίγκεν, όπου σύμφωνα με την δικογραφία της κατηγορήθηκε ότι εκεί συνεδρίασε η Άννα Ντίτριχ 
* στο Μέντεν της Βεστφαλίας υποτίθεται ότι υπήρξαν έντεκα Ξέφωτα των μαγισσών, σύμφωνα με την ομολογία του Πέτερ Έσσενκέμπερ, ο οποίος ανακρίθηκε με βασανιστήρια το 1631
* άλλες τοποθεσίες είναι γνωστές και στην Αυστρία και Ελβετία

## Πηγές
* Gisbert Kranz: *Mendener Recht und Gericht, u.a. Hexenprozesse 1592 - 1631*, Selbstverlag 1929, Druck Georg Pfeiffer, Menden (Mendener Tageblatt und Anzeiger), S. 53

Κατηγορία:Μαγεία
Κατηγορία:Θρησκεία στον Μεσαίωνα
Κάρσον Σίτι

Το **Κάρσον Σίτι** (), είναι πόλη και πρωτεύουσα της αμερικανικής πολιτείας Νεβάδα. Η πόλη σύμφωνα με την απογραφή του 2020 έχει 58.639 κατοίκους. Η μητροπολιτική περιοχή της Κάρσον είναι η μικρότερη πληθυσμιακά των ΗΠΑ. Στην πόλη ζει η πλειονότητα των κατοίκων της Ιγκλ Βάλεϊ, στο ανατολικό άκρο της οροσειράς Κάρσον, ενός παρακλαδιού της Σιέρρα Νεβάδα.

Η κοιλάδα διαρρέεται από τον ποταμό Κάρσον. Βρίσκεται 50 χιλιόμετρα νότια του Ρίνο. Η ονομασία της οφείλεται στον εξερευνητή Κιτ Κάρσον.

## Ιστορία
Οι πρώτοι οικισμοί στην περιοχή ιδρύθηκαν κατά τη διάρκεια του πυρετού του χρυσού της Καλιφόρνια. Αυτό που έδωσε σημαντική ώθηση στην ανάπτυξη της πόλης ήταν η ανακάλυψη σημαντικών αποθεμάτων αργύρου στο Κόμστοκ Λοντ, κοντά στο Κάρσον Σίτι, αυξάνοντας την οικονομική σημασία της περιοχής. Η Κάρσον Σίτι είναι πρωτεύουσα της Νεβάδα από τότε που έλαβε το καθεστώς πόλης το 1864. Η πόλη ήταν σημαντικός σταθμός στη σιδηροδρομική διαδρομή Βιρτζίνια και Τρανκί. Οι ράγες αφαιρέθηκαν τη δεκαετία του 1950. Πριν το 1969, η πόλη ήταν έδρα της κομητείας Όρμσμπαϊ. Το 1969 η κομητεία καταργήθηκε και έτσι η Κάρσον Σίτι σχημάτισε με τους τριγύρω οικισμούς μια ανεξάρτητη πόλη, με την ονομασία Ενοποιημένος Δήμος Κάρσον Σίτι.

## Φωτοθήκη

Αρχείο:Nevada Govenors Mansion.JPG|Η επίσημη κατοικία του Κυβερνήτη της Νεβάδα. 
Αρχείο:Paul Laxalt State Building.jpg|Το κτήριο Πολ Λασάλτ. 
Αρχείο:Carson City.jpg|Το Κάρσον Σίτι. 
Αρχείο:Carson City 395.JPG


## Παραπομπές


## Εξωτερικοί σύνδεσμοι

* 

Κατηγορία:Πόλεις της Νεβάδα
__ΕΥΡΕΤΗΡΙΟ__
Κατάληψη του Βερατίου

Η **Κατάληψη του Βερατίου** (επίσης γνωστό και ως Μπεράτι), πραγματοποιήθηκε από δυνάμεις της Αυτόνομης Βορείου Ηπείρου στις 14 Σεπτεμβρίου 1914 στη διάρκεια του Βορειοηπειρωτικού Αγώνα. Λόγω ελλιπών δυνάμεων και ιδιαίτερα επειδή αυτή η κίνηση δεν είχε τη συγκατάθεση της Προσωρινής Κυβέρνησης της Βορείου Ηπείρου, η πόλη επέστρεψε σε αλβανικά χέρια λίγες ημέρες αργότερα.

## Πολιτική κατάσταση
Μετά την υπογραφή του Πρωτοκόλλου της Κέρκυρας (5/17 Μαϊου 1914), αναγνωρίσθηκε και επισήμως το αυτόνομο καθεστώς που θα διέπει τη Βόρεια Ήπειρο, ως νότιο τμήμα της Αλβανίας. Το Πρωτόκολλο όμως δεν εφαρμόσθηκε καθώς ξέσπασε ο Α' Παγκόσμιος Πόλεμος, ενώ στην Αλβανία επικράτησε πλήρη πολιτική αστάθεια και εξεγέρσεις από τη φιλοοθωμανική μερίδα.

## Προώθηση και κατάληψη
Ως αποτέλεσμα της αναρχίας στην Αλβανία, η ειρήνη δεν αποκαταστάθηκε πλήρως στην περιοχή και οι δυνάμεις της Αυτόνομης Βορείου Ηπείρου συγκρούονταν με άτακτα τμήματα Αλβανών, κατά μήκος της μεθοριακής ζώνης. Στην περιοχή της Πρεμετής οι συγκρούσεις σημειώνονταν αμείωτες και οι βορειοηπειρωτικές δυνάμεις το καλοκαίρι κατέλαβαν το χωριό Οστρόβιτσα (25 Ιουνίου) και ύστερα προχώρησαν και έγιναν κύριοι του στενού της Κλεισούρας. Στις 14 Σεπτεμβρίου, αφού προηγήθηκαν σημαντικές συμπλοκές, κατελήφθη το Βεράτιο, υπό τον Λοχαγό Λεοντοκιανάκο, ο οποίος ως επικεφαλής σώματος 150 ανδρών προχώρησε στην ενέργεια αυτή, εν αγνοία των ανωτέρων του. Οι βορειοηπειρωτικές δυνάμεις εισήλθαν στην πόλη, ενώ οι Έλληνες Μπερατιανοί, και γενικότερα οι Χριστιανοί, τους υποδέχτηκαν θερμά, υψώνοντας ελληνικές σημαίες. Την επόμενη ημέρα ο πολιτικός και στρατιωτικός διοικητής Πρεμετής, Θ. Μαντούβαλος, ανέφερε την επιτυχία και ζήτησε ενισχύσεις.

## Επανακατάληψη
Οι επικεφαλής της Προσωρινής Κυβέρνησης της Βορείου Ηπείρου, Γεώργιος Χρηστάκης-Ζωγράφος και Δημήτριος Δούλης μόλις πληροφορήθηκαν τις εξελίξεις, έδωσαν εντολή για την άμεση αποχώρηση των αυτονομιακών σωμάτων, καθώς θεωρήθηκε ανώφελη η κατάκτηση εδαφών όπου το ελληνικό στοιχείο, σύμφωνα με την επιστολή τους, δεν πλειοψηφούσε.

Ο λοχαγός Αντώνιος Λεοντακιανάκος και ο υπασπιστής και ξάδελφός του υπολοχαγός Γεώργιος Στεφανάκος, παράκουσαν την εντολή που τους δόθηκε και παρέμειναν μαζί με δύναμη 150 ανδρών. Στις 18 Σεπτεμβρίου δέχθηκαν ισχυρή επίθεση από αλβανικά σώματα με επικεφαλής τον Μούζα Κασίμ. Στον άνισο αγώνα σχεδόν όλη η δύναμη των αμυνόμενων εξουδετερώθηκε. Από τους ελάχιστους επιζώντες υπήρξαν ο Λεοντακιανάκος και ο Στεφανάκος, που συνελήφθησαν και εκτελέστηκαν εκείνη την ημέρα.

## Τέλος των συγκρούσεων
Οι συμπλοκές στο Βεράτιο υπήρξαν από τις τελευταίες του βορειοηπειρωτικού αγώνα. Στις 14 Οκτωβρίου, παραμονές του Α' Παγκοσμίου Πολέμου, ο Ελληνικός Στρατός, εισέρχεται για δεύτερη φορά στην Βόρεια Ήπειρο, ύστερα από απουσία περίπου εννέα μηνών και μετά τη συγκατάθεση της Αντάντ, για να αποφευχθεί περαιτέρω αιματοχυσία.

## Παραπομπές


## Πηγές
*Σάββας Ιακωβίδης. Το Αυτονομιστικό Κίνημα στη Βόρεια Ήπειρο (1914). Αριστοτέλειο Πανεπιστήμιο Θεσσαλονίκης, 2011, σελ 66-67.
*Ο Βορειοηπειρωτικός Αγώνας. Γενικό Επιτελείο Στρατού, Διεύθυνση Ιστορία Στρατού, (1997).

Βερατίου
Κατηγορία:Ιστορία της Ηπείρου
Νιούαρκ (Νιου Τζέρσεϊ)

Το **Νιούαρκ** (), είναι η μεγαλύτερη πόλη της αμερικανικής πολιτείας Νιου Τζέρσεϊ και έδρα της κομητείας Έσσεξ. Το Νιούαρκ είναι ένας από τους σημαντικότερους αεροπορικούς, σιδηροδρομικούς και ακτοπλοϊκούς κόμβους των ΗΠΑ. 

Σύμφωνα με εκτιμήσεις για το 2021, το Νιούαρκ έχει πληθυσμό 282,529 κατοίκους, κατατάσσοντάς την, ως την 74η μεγαλύτερη στις Ηνωμένες Πολιτείες.. To Νιούαρκ, είναι η δεύτερη μεγαλύτερη πόλη που βρίσκεται στη μητροπολιτική περιοχή της Νέας Υόρκης, περίπου 8 χιλιόμετρα δυτικά του Μανχάταν.

## Εγκαταστάσεις, διοικητική διαίρεση και φυσικό περιβάλλον
Το λιμάνι του Νιούαρκ, είναι ο κύριος τερματικός για εμπορευματοκιβωτιοφόρα στο λιμάνι Νέας Υόρκης και Νιου Τζέρσεϊ και είναι το μεγαλύτερο λιμάνι στην Ανατολική Ακτή. Το αεροδρόμιο του Νιούαρκ, το Διεθνές Αεροδρόμιο Νιούαρκ Λίμπερτι, είναι ένα από τα αεροδρόμια με τη μεγαλύτερη κίνηση στις ΗΠΑ. 

Στο Νιούαρκ εδρεύουν αρκετές επιχειρήσεις, όπως η Prudential Financial και PSEG. Στην πόλη βρίσκονται πολλά πανεπιστήμια. Η πόλη χωρίζεται σε πέντε περιοχές, από το αστικό κέντρο μέχρι τα προάστια. Στο Νιούαρκ βρίσκεται το παλαιότερο κομητειακό πάρκο στις ΗΠΑ, το Μπρατς Μπρουκ Παρκ, το οποίο διαθέτει το μεγαλύτερο αριθμό κερασιών στις ΗΠΑ, με περισσότερα από 4.000 δέντρα.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Νιου Τζέρσεϊ
Κατηγορία:Έδρες κομητειών του Νιου Τζέρσεϊ
Βαλπουργιανή Νύχτα

thumb|right|350px|Συνέλευση στο όρος Μπλόκσμπεργκ. Έργο του Γιοχάννες Πρετόριους, 1668.
Η **Βαλπουργιανή Νύχτα** (γερμ. *Sankt-Walpurgisnacht*) είναι η παραμονή της ονομαστικής εορτής της Αγίας Βαλπουργίας και γιορτάζεται τη νύχτα της 30ης Απριλίου προς 1η Μαΐου. Μνημονεύει την αγιοποίηση της Βαλπουργίας και τη μεταφορά των λειψάνων της στο Άιχσταιτ της Βαυαρίας την 1η Μαΐου 870 μ.Χ.

Στα χρόνια του Μεσαίωνα ήταν συνδεδεμένη με την μαγεία και τις μάγισσες, ενώ στις μέρες μας έχει γίνει δημοφιλής λαογραφική εκδήλωση συνδεδεμένη με τον Μάιο, τα ξωτικά και τον ερχομό της άνοιξης.

## Ιστορία
Η γιορτή της Νύχτας της Βαλπουργίας πήρε το όνομά της από την Βαλπουργία (περ. 710-777/9), Αγγλίδα χριστιανή ιεραπόστολο. Κόρη του Αγίου Ριχάρδου του Προσκυνητή και της Αγίας Γούνα του Ουέσσεξ και αδελφή του Αγίου Βιλλιβάλδου, η Βαλπουργία (επίσης γνωστή ως *Αγία Βαλπούργκα* ή *Βαλμπούργκα*) γεννήθηκε στη Δουμνονία (νυν ''Ντέβον'') της Αγγλίας σε επιφανή αγγλοσαξονική οικογένεια. 

Σπούδασε ιατρική και έγινε ιεραπόστολος στη Γερμανία, όπου ίδρυσε ένα διπλό μοναστήρι στο Χάιντενχαϊμ της Βαυαρίας, γι' αυτό και στα χριστιανικά έργα τέχνης συχνά απεικονίζεται με επιδέσμους στο χέρι.

## Περιφερειακές παραλλαγές
### Γερμανία
Στη Γερμανία η Αγία Βαλπουργία λατρευόταν ως προστάτης ενάντια στη λύσσα, στον κοκκύτη, στους λοιμούς και στη μαγεία. Κατά τη γιορτή της Αγίας Βαλπουργίας, "πολλές χιλιάδες" ανθρώπων έκαναν χριστιανικό προσκύνημα στον τάφο της Αγίας Βαλπουργίας στο Άιχσταιτ, λαμβάνοντας συχνά φιαλίδια με το λάδι της Αγίας Βαλπουργίας.

Η νύχτα από τις 30 Απριλίου προς την 1η Μαΐου εορτάζεται και ως *Hexennacht* ("Νύχτα των μαγισσών"). Τεχνικά, είναι μια γιορτή για το πέρασμα του χειμώνα και την άφιξη του θερμότερου καιρού.

### [[Σουηδία]]
Παρόλο που η ονομασία "Νύχτα της Βαλπουργίας" είναι δανεισμένη από την Αγία Βαλπουργία, που έζησε στη Βρετανία τον 8ο αιώνα, η Βάλμποργκ (*Valborg*), όπως είναι γνωστή στα σουηδικά, σηματοδοτεί επίσης την άφιξη της άνοιξης. Οι μορφές εορτασμού ποικίλλουν σε διάφορα μέρη της χώρας και σε διάφορες πόλεις.

### [[Ηνωμένες Πολιτείες Αμερικής|Ηνωμένες Πολιτείες]]
Η Εκκλησία του Σατανά ιδρύθηκε την ημέρα της Αγίας Νύχτας της Βαλπουργίας το 1966. Ο ιδρυτής Άντον Ζάντορ ΛαΒέυ αναφέρει στη Σατανική Βίβλο ότι εκτός από τα δικά του γενέθλια, η Νύχτα της Βαλπουργίας θεωρείται σημαντική σατανιστική γιορτή, σημειώνοντας ότι η παραμονή Μαΐου τιμάται ως "συμβολίζει την έναρξη της εαρινής ισημερίας". και επέλεξε την ημερομηνία γνωρίζοντας πολύ καλά την παραδοσιακή σύνδεση της ημερομηνίας με τη μαγεία.

## Παραπομπές


## Εξωτερικοί σύνδεσμοι
* 

Κατηγορία:Θρησκευτικές εορτές και τελετές
Κατηγορία:Χαλοουίν
Κατηγορία:Γερμανικός παγανισμός
Τζίμι Μοντέστ

Ο **Τζίμι Μοντέστ** (8 Ιουλίου 1981, Παρίσι) είναι διεθνής πρώην ποδοσφαιριστής από το Πράσινο Ακρωτήριο, ο οποίος αγωνιζόταν ως αμυντικός. Έχει αγωνιστεί στην Εθνική Πράσινου Ακρωτηρίου, έχοντας 8 συμμετοχές και ένα γκολ.

## Εξωτερικοί σύνδεσμοι

* Προφίλ στο WorldFootball
* Προφίλ στο Lequipe.fr
* Προφίλ στο National football teams
* Προφίλ στο Transfermarkt.co.uk
* Προφίλ στο Fifa.com 

## Παραπομπές


Κατηγορία:Καποβερντιανοί ποδοσφαιριστές
Κατηγορία:Γάλλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Πράσινου Ακρωτηρίου
Κατηγορία:Ποδοσφαιριστές Νέας Σαλαμίνας
Κατηγορία:Ποδοσφαιριστές ΑΕΠ Πάφου
Κατηγορία:Ποδοσφαιριστές Παρί ΦΚ
Κατηγορία:Ποδοσφαιριστές Λε Μαν ΦΚ
Κατηγορία:Ποδοσφαιριστές Σταντ Μπρεστουά
Κατηγορία:Ποδοσφαιριστές ΦΚ Μποέμιανς Πράγας (Στρίζκοβ)
Κατηγορία:Ποδοσφαιριστές Σαμουά Νιορταί ΦΚ
Κατηγορία:Ποδοσφαιριστές Α.Ο. Γλυφάδας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ξένοι ποδοσφαιριστές στην Κύπρο
Κατηγορία:Ξένοι ποδοσφαιριστές στην Ελλάδα
Αντρές Όπερ

Ο **Αντρές Όπερ** (*Andres Oper*, γεννήθηκε 7 Νοεμβρίου 1977 στο Τάλιν), είναι Εσθονός πρώην ποδοσφαιριστής και νυν προπονητής. Συμμετείχε  στην Εθνική Εσθονίας, όπου είναι κάτοχος του ρεκόρ διεθνών τερμάτων με 38.

## Εθνική Ομάδα

 
|-
|1995||3||0
|-
|1996||5||0
|-
|1997||14||2
|-
|1998||13||2
|-
|1999||13||5
|-
|2000||9||6
|-
|2001||11||2
|-
|2002||8||4
|-
|2003||6||2
|-
|2004||7||2
|-
|2005||9||5
|-
|2006||4||2
|-
|2007||6||1
|-
|2008||4||2
|-
|2009||2||0
|-
|2010||4||1
|-
|2011||3||0
|-
|2012||7||1
|-
!Σύνολο||128||37
|}

## Εξωτερικοί σύνδεσμοι

* legioner
* Προφίλ στο national football teams

## Παραπομπές


Κατηγορία:Επιθετικοί ποδοσφαιριστές
Κατηγορία:Εσθονοί ποδοσφαιριστές
Κατηγορία:Ποδοσφαιριστές Νέας Σαλαμίνας
Κατηγορία:Ποδοσφαιριστές Εθνικής Εσθονίας
Κατηγορία:Ποδοσφαιριστές ΑΕΚ Λάρνακας
Κατηγορία:Ποδοσφαιριστές Τορπέντο Μόσχας
Κατηγορία:Ποδοσφαιριστές Άλμποργκ ΜΚ
Κατηγορία:Ποδοσφαιριστές Φλόρα Τάλιν
Κατηγορία:Ποδοσφαιριστές Τέρβις Πάρνου
Κατηγορία:Ποδοσφαιριστές Ρόντα ΓΚ
Κατηγορία:Ποδοσφαιριστές Σαγκάη Σενχουά
Κατηγορία:Ποδοσφαιριστές ΑΝΤΟ Ντεν Χάαχ
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές Σουπερλίγκα Δανίας
Κατηγορία:FIFA Century Club
Κατηγορία:Ξένοι ποδοσφαιριστές στη Δανία
Κατηγορία:Ξένοι ποδοσφαιριστές στη Ρωσία
Κατηγορία:Ξένοι ποδοσφαιριστές στην Κύπρο
Ζοσέ Σεμέδο

Ο **Ζοσέ Σεμέδο** (γεννηθής στις 26 Δεκεμβρίου 1979 στη Λισαβόνα), είναι διεθνής επιθετικός ποδοσφαιριστής, που την περίοδο 2012 - 2013 αγωνιζόταν στη Νέα Σαλαμίνα. Συμμετέχει στην Εθνική του Πράσινου Ακρωτηρίου από το 2008.

## Εθνική Ομάδα

|-
|2008||1||1
|-
|2010||1||0
|-
!Σύνολο||2||1
|}

## Εξωτερικοί σύνδεσμοι

* Προφίλ στο national football teams
* Προφίλ στο fifa.com 
* Προφίλ στο foradejogo.ne 
* Προφίλ στο footballzz.com

## Παραπομπές


Κατηγορία:Επιθετικοί ποδοσφαιριστές
Κατηγορία:Ποδοσφαιριστές Νέας Σαλαμίνας
Κατηγορία:Καποβερντιανοί ποδοσφαιριστές
Κατηγορία:Ποδοσφαιριστές Απόλλων Λεμεσού
Κατηγορία:Ποδοσφαιριστές ΑΠΟΠ Κινύρα Πέγειας
Κατηγορία:Ποδοσφαιριστές Ένωσις Νέων Παραλιμνίου
Κατηγορία:Ποδοσφαιριστές Εθνικής Πράσινου Ακρωτηρίου
Κατηγορία:Ποδοσφαιριστές Ρίο Άβε ΦΚ
Κατηγορία:Ποδοσφαιριστές ΚΦ Τίρανα
Κατηγορία:Ποδοσφαιριστές Ομόνοιας Αραδίππου
Κατηγορία:Ποδοσφαιριστές Α΄ κατηγορίας Κύπρου